Gilbert-Lucas Bugeja u Kelly Chircop kisbu l-ewwel post fil-qasam taż-żfin fil-programm televiżiv Taljan Una Stella Sta Nascendo. Dan huwa program propolari ta’ divertiment segwit minn miljuni ta’ telespettaturi fuq Sky Italia.  Din il-koppja waslu sal-finali minn 384 żeffiena li kienu qed jippartecipaw f’din il-kompetizzjoni u wkoll ġew kklassifikati fit-tieni post ‘overall’ mill-parteċipanti kollha. Fost il-ġurija barranin kien hemm Garrisson, persuna famuża ħafna fil-programm televiżiv AMICI li beda l-karriera artistika tiegħu bħala żeffien u iktar ‘il quddiem bħala korjografu.  Kien Garrisson innifsu li ppreżenta t-trofew lil koppja Maltija għax hu wera interess kbir fit-talent ta’ din il-koppja u talab permess sabiex jibqa’ jsegwihom fil-karriera tagħhom. Gilbert-Lucas u Kelly huma żeffiena internazzjonali taż-żfin Latin Amerikan kkowċjati minn Chris Zammit ta’ Chris Dance Centre.  Huma  żeffiena prominenti li jiżfnu diversi tipi ta’ żfin differenti.  Huma membri tal-għaqda għolja ta’ żfin World Dancesport Federation, irrappreżentata f’Malta mill-MDA. Iktar tard din is-sena Gilbert-Lucas u Kelly se jirrappreżentaw lil Malta f’kompetizzjonijiet oħra internazzjonali barra minn xtutna.